Hond skud haar kop gedurig | Health24
Posted by: ilsa | 2004/10/24
Hond skud haar kop gedurig
My R/rifrug teef skud die afgelope week haar kop gedurig dat die ore so flap. Kan daar miskien iets in die ore fout wees ? Dit is veral in die nag dat dit gebeur , sy het nie eintlik vlooie nie en sy slaap in die huis.
Dit klink wel of daar skielik irritasie van een of ander aard in een of albei ore is. Dit kan insluit oormyte, bosluise, vreemde voorwerpe soos grassies, en selfs infeksies met baktriee of swamme. Jou veearts kan haar ore ondersoek en die regte druppels of behandeling voorskryf. Daar is nie werklik enige effektiewe oordruppels wat al hierdie oorsake gelyk sal aanspreek nie, so 'n akkurate diagnose is nodig.
'n Goeie wenk is om versigtig die ore te ruik - jy sal gou merk as dit nie skoon ruik nie. Ek vermoed dit is die geval, en indien wel, beveel aan dat jy iets daaromtrent doen voordat jy met 'n chroniese probleem opgesaal sit. Die probleem is dat 'n relatief klein probleempie kan ontaard in 'n lewenslang terugkomende infeksie - hoofsaaklik omdat die hond dit nie kan weerstaan om in die ore te krap nie.